recursal/SuperWikiNEXT-32B huggingface dataset:
*اگر یہ آپ کا مطلوبہ صفحہ نہیں تو دیکھیے،* فصل (ضدابہام)
فصل (جمع: فصول، فصلیں / انگریزی: season) عرصۂ سال کے ایک ذیلی حصے کو کہا جاتا ہے یعنی اس بات کو یوں بھی کہہ سکتے ہیں کے مدتِ سال کو چند ذیلی حصص میں تقسیم کر دیا جاتا ہے، ان ذیلی حصوں کو فصول کہتے ہیں اور اس تقسیم کی خاطر موسم میں آنے والے تغیرات کو اساس بنایا جاتا ہے۔ کرۂ ارض کے معتدل یا ذیل قطبی (subpolar) مقامات پر چار فصول دیکھنے میں آتے ہیں؛ بہار، گرما، خزاں اور سرما۔ سال بھر کے دوران، بيئيات و موسم میں ہونے والے یہ تغیرات یعنی فصول، زمین کی سورج کے گرد مداری گردش اور اپنے محور کے گرد محوری گردش کے باعث پیدا ہوتے ہیں۔ فصل کی نمود میں زمین کی مداری گردش کی نسبت محوری گردش کا عمل دخل زیادہ پایا جاتا ہے اور اس کی اہم وجہ زمین کے محور کا قریباً 23 درجے کے جھکاؤ پر ہونا ہے، اس جھکاؤ کی وجہ سے زمین کا ایک قطب سورج کی روشنی کو دوسرے قطب کے لحاظ سے زیادہ حاصل کرتا ہے اور یوں محوری جھکاؤ کے قطبین کی سورج سے دوری اور قربت موسمی تغیرات یعنی فصول کی پیدائش کا موجب بن جاتی ہے۔

مذکورہ بالا شکل سے واضح ہے کہ مئی جون اور جولائی کے مہینوں میں زمین کا شمالی نیم کرہ اور نومبر دسمبر اور جنوری کے مہیونوں میں جنوبی نیم کرہ سورج کے زیادہ سامنے آتا ہے اور اس سے زیادہ روشنی حاصل کرتا ہے جس کی وجہ سے یہ کرے اپنے اپنے موسم گرما میں ہوتے ہیں جبکہ مخالف نیم کروں پر موسم سرما آتا ہے۔ قابل ذکر بات یہ ہے کہ اوج و حضیض کے مقامات پر زمین کی سورج سے دوری اور نزدیکی سے زمین کے گرم یا سرد ہونے کا تعلق نہیں ہوتا۔

عرض البلد اور فصول
------------------

عرض البلد اور مسار الشمس کا تعلق اور اس کے موسموں پر اثرات۔)
زمین کا سورج کے گرد اپنے گردشی مدار (مسارالشمس (ecliptic)) کے لحاظ سے ترچھا پن موسموں کی پیدائش میں نہایت اہم کردار ادا کرتا ہے۔ مسار الشمس کے مقام پر زمین کا قطر، زمین کے اپنے محوری مدار پر عمودی قطر (استوا (equator)) پر جو زاویہ بناتا ہے اس کی وجہ سے زمین کے جغرافیائی عروض، فصول میں ایک دوسرے سے قدرے محتلف ہو جاتے ہیں۔
**صوم داؤدی** جس کو "افضل الصیام "، "سب سے اچھا روزہ "قرار دیا گیا کہ ایک دن روزہ اور ایک دن افطار ہو۔
سب سے افضل روزہ یہ ہے کہ ایک دن روزہ رکھے اور ایک دن بے روزہ رہے حضرت داؤد (علیہ السلام) اسی طرح نفلی روزے رکھتے تھے۔ آنحضرت صلی اللہ علیہ و آلہ وسلم نے فرمایا لاَ صَوْمَ فَوْقَ صَوْمِ دَاوُدَ عَلَيْهِ السَّلاَمُ شَطْرَ الدَّهَرِ، صُمْ يَوْمًا، وَأَفْطِرْ يَوْمًا (یعنی داؤد (علیہ السلام) کے روزہ سے بڑھ کر کوئی روزہ نہیں) اور ایک روایت ہے۔ لا افضل من ذلک  یعنی اس روزے سے افضل کوئی روزہ نہیں ہے۔
عبداللہ بن عمر (رض) سے روایت ہے کہ رسول اللہ صلی اللہ علیہ و آلہ وسلم نے مجھ سے فرمایا کہ اللہ تعالیٰ کے نزدیک سب سے زیادہ پسندیدہ روزے داؤد (علیہ السلام) والے روزے ہیں اور سب سے پسندیدہ نماز بھی داؤد (علیہ السلام) کی نماز ہے وہ پہلی آدھی رات تک سوتے تہائی رات نماز پڑھتے اور پھر رات کا چھٹا حصہ سوتے۔ وہ ایک دن روزہ رکھتے اور ایک دن ناغہ کرتے (اسی کو صوم داؤدی کہتے ہیں) 
صوم داؤدی کی اجازت
عبد اللہ بن عمر سے روایت کرتے ہیں کہ رسول اللہ صلی اللہ علیہ و آلہ وسلم کو میرے بارے میں یہ بتایا گیا کہ میں نے قسم کھائی ہے زندگی بھر دن کو روزہ رکھنے کی اور رات کو عبادت کرنے کی رسول اللہ (صلی اللہ علیہ وآلہ وسلم) نے مجھ سے فرمایا کیا تم ہی کہتے ہو کہ واللہ میں زندگی بھر دن کو روزہ رکھوں گا اور رات کو عبادت کروں گا تو میں نے عرض کیا ہاں میں نے ایسا کہا ہے آپ (صلی اللہ علیہ وآلہ وسلم) نے فرمایا تم میں اس کی طاقت نہیں لہذا (کبھی) روزہ رکھو اور (کبھی) چھوڑ دو اور (کبھی) رات کو عبادت کرو اور (کبھی آرام سے ) سو جاؤ اور ہر ماہ تین روزے رکھ لیا کرو کیونکہ ہر نیکی کا دس گنا اجر ملتا ہے (تو مہینا میں تین روزے تیس کے برابر ہوئے) اور یہ سال بھر کے روزوں کے برابر ہوجائیں گے۔ میں نے عرض کیا یا رسول اللہ! میں اس سے بھی زیادہ طاقت رکھتا ہو تو آپ صلی اللہ علیہ و آلہ وسلم نے ارشاد فرمایا کہ ایک دن روزہ رکھو اور دو دن چھوڑ دو میں نے عرض کیا کہ میں اس سے بھی زیادہ طاقت رکھتا ہوں تو آپ صلی اللہ علیہ و آلہ وسلم نے فرمایا کہ ایک دن چھوڑ کر روزہ رکھو اور یہ صوم داؤدی ہے یہ سب سے معتدل قسم کا روزہ ہے میں نے عرض کیا میں اس سے زیادہ طاقت رکھتا ہوں آپ صلی اللہ علیہ و آلہ وسلم نے فرمایا بس اس سے زیادہ میں کوئی فضیلت نہیں ہے۔ (یعنی ایک دن چھوڑ کر دوسرے دن روزہ رکھ لیتے تھے)

حوالہ جات
---------

1. ↑  بخاری کتاب الصوم باب صوم داؤد
2. ↑  سنن ابوداؤد:جلد دوم:حدیث نمبر 683
3. ↑  صحیح بخاری:جلد دوم:حدیث نمبر 680
**عمران سیریز** کا مرکزی کردا رہے۔ علی عمران، ایک ایسا کھلنڈرا اور شریر انسان ہے جسے اپنے ملک سے بہت محبت ہے اور وہ اس کے خلاف کسی بھی قسم کی سازش برداشت نہیں کر سکتا۔ عمران نے آکسفورڈ یونیورسٹی سے اپنی تعلیم مکمل کی ہے۔ لندن میں قیام کے دوران ہی سر رحمان کے انگریز دوست جو پولیس آفیسر تھے، نے عمران کو کرمنالوجی کی طرف راغب کیا۔ اس کے والد سر رحمان سنٹرل انٹیلی جنس کے سربراہ ہیں لیکن ان کے اپنے بیٹے عمران سے مختلف امور پر شدید اختلافات ہیں۔ جس کی وجہ سے عمران گھر چھوڑ دیتا ہے اور اپنے نوکر سلمان کے ساتھ علاحدہ رہائش اختیار کر لیتا ہے۔

عمران نے کچھ کیس حل کیے تھے جن کے بعد سر سلطان نے عمران کو سیکرٹ سروس کا چیف مقرر کیا عمران اپنی لا ابالی طبیعت سے واقف تھا اسی لیے عمران نے ایکس ٹو کا عہدہ تخلیق کیا تاکہ اس کا عملہ اس سے ڈرتا رہے۔

علی عمران مارشل آرٹ، سنگ آرٹ (ایسا آرٹ جس سے فائرنگ سے بچا جا سکتا ہے)، جمناسٹک اور میک اپ کا ماہر ہے۔ عمران کسی بھی انسان کی آواز کی نقل صرف ایک بار آواز سن کر اتار لینے پر قادر ہے۔ مارشل آرٹ میں عمران نے کئی نئے داؤ ایجاد کیے ہیں۔ پانچ وقت کا نمازی نہایت پاکباز نوجوان ہے۔

بیرونی روابط
------------

* Character of Ali Imran
* Download & Read in a PDF Formatآرکائیو شدہ (Date missing) بذریعہ esnips.com (Error: unknown archive URL)
**شجاع خاور** دہلی سے رکھنے والے اردو شاعر تھے اور بھارتی پولیس سرویس کے افسر تھے۔

ان کی شہرت کی ایک اور اہم وجہ یہ بھی تھی کہ جنتا پارٹی کے اقتدار کے دور میں 1977ء میں اندرا گاندھی کو گرفتار کرنے کے لیے روانہ پولیس کے جتھے کا وہ حصہ تھے۔

پیدائش اور تعلیم
----------------

شجاع خاور 23 دسمبر 1948ء کو دہلی میں پیدا ہوئے۔ ان کا حقیقی نام شجاع الدین تھا۔ ان کے والد کا نام امیر حسین تھا۔ شاعری کا ذوق ان کے ایک بھائی کو بھی تھا۔ وہ سراج درپن کے قلمی نام سے جانے جاتے ہیں۔ شجاع نے بی اے آنرز اور ایم اے انگریزی کیا۔

ملازمت
------

* شعبہ انگریزی، مئو کالج گڑگاؤں، 1972ء
* استاد دہلی کالج 1973ء تا 1974ء
* محکمہ پولیس۔ دہلی 1974ء تا 1994ء

ادبی ذوق
--------

1964ء سے شجاع نے اپنی شاعری کا آغاز کیا تھا۔ ان کا ایک مجموعہ کلام *مصرع ثانی* کے نام سے چھپ چکا ہے۔ وہ کئی نامور شعرا کے ساتھ مشاعروں میں کلام سناتے تھے۔ فراق گورکھپوری نے ان کے ساتھ اپنے کلام کو سنانے کو یادگار قرار دیا تھا۔

علالت
-----

دسمبر 1995ء میں ان پر فالج کا شدید حملہ ہوا اور اس کا اثر باقی زندگی قائم رہا۔

انتقال
------

20 جنوری، 2012ء کو شجاع خاور کا انتقال ہو گیا۔

حوالہ جات
---------

1. 1 2 3  The World of Urdu Poetry, Literature & News | Ghazals, Nazms in Urdu, Hindi (Devanagari) and Roman scripts apart from news about Urdu literary world, Urdu Shaa'eri ka Haseen I...
2. 1 2 3 4  Bio-bibliography.com - Authors
**جلتی جھاڑی** کو اہلِ اسلام تجلئ طور کہتے ہیں یہ کتاب خروج تیسرے باب کا ایک واقعہ ہے جس کے مطابق موسیٰ اپنے خُسر یترو (اسلام میں شعیب) کی بھیڑبکریوں کی نگہبانی کرتا تھا۔ ایک دن موسیٰ ریوڑ کو ریگستان کی پرلی جانب لے گیا اور چلتے چلتے خدا کے پہاڑ حورب یعنی سینا تک پہنچ گیا۔ وہاں رب کا فرشتہ آگ کے شعلے میں اُس پر ظاہر ہوا۔ یہ شعلہ ایک جھاڑی میں بھڑک رہا تھا۔ موسیٰ نے دیکھا کہ جھاڑی جل رہی ہے لیکن بھسم نہیں ہو رہی۔ موسیٰ نے سوچا، "یہ تو عجیب بات ہے۔ کیا وجہ ہے کہ جلتی ہوئی جھاڑی بھسم نہیں ہو رہی؟ مَیں ذرا وہاں جا کر یہ حیرت انگیز منظر دیکھوں۔" جب رب نے دیکھا کہ موسیٰ جھاڑی کو دیکھنے آ رہا ہے تو اُس نے اُسے جھاڑی میں سے پکارا، "موسیٰ، موسیٰ!" موسیٰ نے کہا، "جی، مَیں حاضر ہوں۔" رب نے کہا، "اِس سے زیادہ قریب نہ آنا۔ اپنی جوتیاں اُتار، کیونکہ تُو مُقدّس زمین پر کھڑا ہے۔ مَیں تیرے باپ کا خدا، ابراہیم کا خدا، اسحاق کا خدا اور یعقوب کا خدا ہوں۔" یہ سن کر موسیٰ نے اپنا منہ ڈھانک لیا، کیونکہ وہ خدا کو دیکھنے سے ڈرا۔

نگار خانہ
---------

حوالہ جات
---------

1. ↑  خروج 3:1
2. ↑  خروج 3:2
3. ↑  خروج 3:3
4. ↑  خروج 3:4
5. ↑  خروج 3:5
6. ↑  خروج 3:6

|  |  |
| --- | --- |
|  | ویکی ذخائر پر **جلتی جھاڑی** سے متعلق سمعی و بصری مواد ملاحظہ کریں۔ |
**ابو الحکم عوانہ بن حکم بن عوانہ بن وزر کلبی** (عربی: أبو الحكم عوانة بن الحكم بن عوانة بن وزر الكلبي) (متوفی 764ء) کوفہ میں مقیم ایک عرب مورخ تھے اور ابن الکلبی اور مدائنی کے کاموں میں اموی تاریخ کا ایک بڑا ماخذ تھے۔

سوانح
-----

عوانہ؛ حکم بن عوانہ کے بیٹے تھے، جو 727ء میں خراسان کے نائب اموی گورنر اور بعد میں سندھ کے گورنر تھے۔ یہ خاندان شام کے قبیلۂ بنو کلب سے تعلق رکھتا تھا، لیکن عوانہ عراق میں کوفہ میں مقیم تھا۔ اگرچہ اموی شام سے نکلنے والی مسلم روایت کی عدم موجودگی ہے، غالباً یہ خطہ 750 میں عباسیوں کے زوال کے بعد کھو گیا تھا، اس کے آثار عوانہ کے رپورٹ میں مل سکتے ہیں۔ اسے اموی دور کے لیے معلومات کا ایک اہم ذریعہ سمجھا جاتا ہے۔ طبری (متوفی: 923ء) کی تاریخ میں شام سے متعلق امور کے لیے ان کا کثرت سے حوالہ دیا گیا ہے، اور مورخین ابن الکلبی (متوفی: 819ء) اور مدائنی (متوفی: 843ء) کے لیے ایک تاریخی ماخذ تھا۔

حوالہ جات
---------

1. 1 2  Crone 1980, p. 148.
2. 1 2  Wellhausen 1927, p. xiv.
3. 1 2  Elad 1999, pp. 151–152, note 22.

کتابیات
-------

* کرون، پیٹریسیا (1980). *Slaves on Horses: The Evolution of the Islamic Polity* [*سلیوز آن ہارسز: دی ایولوشن آف دی اسلامک پالوٹی*]. کیمبرج: کیمبرج یونیورسٹی پریس. ISBN 0-521-52940-9.
* Elad، Amikam (1999). *Medieval Jerusalem and Islamic Worship: Holy Places, Ceremonies, Pilgrimage* (ایڈیشن 2nd). Leiden: Brill. ISBN 90-04-10010-5.
* ولہاؤزن، جولیس (1927). *The Arab Kingdom and its Fall* [*دی عرب کنگڈم اینڈ اِٹس فال*]. ترجمہ بذریعہ مارگریٹ گراہم ویر. کلکتہ: کلکتہ یونیورسٹی. OCLC 752790641.



سانچہ:Islam-historian-stub
**جموں و کشمیر میں اردو** کے وسیع پیمانے پر استعمال کا دور وہاں کے ڈوگرا حکمرانوں کے دور سے شروع ہوا۔ اس سے پہلے کشمیر میں فارسی زبان کو سرکاری حیثیت حاصل تھی ۔

ابتدا
-----

1846ء میں ڈوگرا اقتدار کشمیر کی تاریخ کا حصہ بنا۔ اس کے پہلے حکمران مہاراجا گلاب سنگھ نے اپنی سلطنت کی توسیع کرتے ہوئے لداخ، کشتواڑ اور چیناب وادی کے سبھی اضلاع پر حکومت قائم کی۔ حکومت کی زبان ابتدا میں فارسی تھی، تاہم شروع میں جموں میں اردو کو زیادہ ترجیح دی جانے لگی، پھر یہی صورت حال باقی ریاست پر چھا گئی۔ ڈوگرا سلطنت کے حکمران مہاراجا رنبیر سنگھ نے اردو کو زیادہ فروغ دینا شروع کیا۔ اسے سرکاری اسکولوں میں ذریعہ تعلیم کا درجہ دیا گیا۔ اس نے اردو میں ایک اخبار *رنبیر* کے نام سے جاری کیا جس سے حوصلہ افزائی پاکر کئی اور اردو اخبارات موجود میں آئے۔

ادبی دنیا میں اردو
------------------

* جموں میں *سفرنامہ نخارا* چھپ کر سامنے آیا۔ یہ ریاست کی پہلی اردو کتاب تھی جسے چودھری شیر سنگھ نے لکھا تھا۔
* احمدی پریس کے نام سے پہلا چھاپاخانہ اسی شہر میں قائم ہوا۔
* شہر میں اردو اور ہندی کا مشترکہ اخبار *بِدیا بِلاس* جاری ہوا۔
* جموں سے شروع ہو کر ریاست کی اور جگہوں پر اردو کے مشاعرے منعقد ہونے لگے۔

اردوکا ریاست میں موقف
---------------------

جموں کشمیر کے آئین کی دفعہ 145 کے تحت بھارتی ریاست جموں و کشمیر کو سرکاری زبان کو موقف حاصل ہے۔ ریاستی حکومت چوتھی سے لے کر دسویں تک اردو کو ثانوی زبان کے طور پر لازمی بنا دیا ہے۔ سرکاری رودادیں اور اعلامیے انگریزی کے علاوہ اردو میں جاری ہوتے ہیں۔ اردو سے واقفیت ریاستی حکومت کی ملازمت کے لیے بے ضروری قرار دی گئی ہے۔

حوالہ جات
---------

1. ↑  ہماری زبان، تاریخ اشاعت: 02-06-17، 8-14 جون، 2017، شمارہ 22، جلد 76، مدیر: اطہر فاروقی، عبد الباری کی جانب سے انجمن ترقی اردو (ہند) کی اشاعت، صفحہ 1
2. 1 2 3  ہماری زبان، تاریخ اشاعت: 02-06-17، 8-14 جون، 2017، شمارہ 22، جلد 76، مدیر: اطہر فاروقی، عبد الباری کی جانب سے انجمن ترقی اردو (ہند) کی اشاعت، صفحہ 7
| اصطلاح | term |
| --- | --- |
| تصادفی چال  اُفقی  عمودی  | random walk  horizontal  vertical |

یک العباد میں تصادفی چال کی آٹھ مثالیں، ابتدا 0 سے شروع ہو کر۔ اُفقی طرف "وقت" (time=*n*) دکھایا گیا ہے، جبکہ عمودی طرف "مقام" (position={\displaystyle Y\_{n}})۔
ایک شخص قدم اُٹھانے سے پہلے سکہ پھینک کر اگر "سکہ کا سر" آئے تو دائیں طرف قدم اُٹھاتا ہے اور اگر "سکہ کی دُم" آئے تو بائیں طرف قدم اُٹھاتا ہے۔ ہر قدم اسی طریقے پر اُٹھاتا ہے۔ اس چال کو *تصادفی چال* کہتے ہیں۔

اگر قدم *i* کو تصادفی متغیر {\displaystyle X\_{i}} لکھا جائے جہاں "دائیں قدم" {\displaystyle X\_{i}=+1}
احتمال *p* کے ساتھ اور "بائیں قدم" {\displaystyle X\_{i}=-1} احتمال {\displaystyle \ 1-p} کے ساتھ، تو 'n' قدموں کے بعد مقام {\displaystyle Y\_{n}} ہو گا

{\displaystyle Y\_{n}=X\_{1}+X\_{2}+\cdots +X\_{n}}
یہ واضح ہے کہ {\displaystyle X\_{i}} کا اوسط 0 اور تفاوت {\displaystyle \sigma ^{2}=1} ہے۔ مرکزی حد مسلئہ اثباتی کی رو سے {\displaystyle Y\_{n}} کو معمول توزیع شدہ سمجھا جا سکتا ہے، جس کا اوسط 0 اور معیاری انحراف {\displaystyle \sigma {\sqrt {n}}={\sqrt {n}}} ہے۔ غور کرو کہ

{\displaystyle E(Y\_{n}^{2})=n}
وقت *n* پر مقام کا ابتدا سے فاصلہ {\displaystyle |Y\_{n}|} ہے اور یہ ثابت کیا جا سکتا ہے کہ اس فاصلے کا اوسط

{\displaystyle E\left(|Y\_{n}|\right)\approx {\sqrt {\frac {2}{\pi }}}n}

مزید دیکھیے
-----------

* احصائی آزادی

`E=mc2`     اردو ویکیپیڈیا پر ریاضی مساوات کو بائیں سے دائیں LTR پڑھیٔے     ریاضی علامات
مرثیہ نگاری کے حوالے سے معتبر نام ہے

ابتدائی حالات
-------------

نام سید کاظم علی، جمیل تخلص ۔ 2؍ستمبر 1904ء کو پٹنہ میں پیدا ہوئے۔ وطن حسن پورہ ضلع سارن (بہار) تھا۔ کلکتہ یونیورسٹی سے 1931ء میں فارسی میں ایم اے کیا

عملی زندگی
----------

روزنانہ ’عصرجدید‘ کلکتہ میں کالم لکھ کر ادبی زندگی کا آغاز کیا۔ وحشت کلکتوی سے تلمذ حاصل تھا۔ 1946ء میں صوبہ بہار کے افسر اطلاعات کے عہدے پر مامور ہوئے۔1950ء میں پٹنہ یونیورسٹی میں اردو اور فارسی کے پروفیسر کے عہدے پر فائز ہوئے۔ سیاست میں حصہ لینے پر 1942ء میں جیل گئے۔ اپنی ادبی خدمات کے اعتراف میں حکومت ہند سے ’’غالب ادبی ایوارڈ‘‘ حاصل کیا۔

وفات
----

23؍جولائی 1979ء کو انتقال کرگئے۔

تصانیف
------

ان کی تصانیف کے نام یہ ہیں:

1. ’عرفان جمیل‘،
2. ’فکرجمیل‘،
3. ’نقش جمیل‘،
4. ’وجدان جمیل‘۔

نظم ،غزل، گیت ،رباعیات، قطعات اور مراثی میں طبع آزمائی کی۔ شاد عظیم آبادی اور یگانہ چنگیزی کے بعد بہار کے ممتاز ترین شعرا میں جمیل مظہری کا شمار ہوتا ہے۔

شاعری
-----

بقدر پیمانۂ تخیل سرور ہر دل میں ہے خودی کا 

اگر نہ ہو یہ فریب پیہم تو دم نکل جائے آدمی کا 

بس ایک احساس نارسائی نہ جوش اس میں نہ ہوش اس کو 

جنوں پہ حالت ربودگی کی خرد پہ عالم غنودگی کا 

ہے روح تاریکیوں میں حیراں بجھا ہوا ہے چراغ منزل 

کہیں سر راہ یہ مسافر پٹک نہ دے بوجھ زندگی کا 

خدا کی رحمت پہ بھول بیٹھوں یہی نہ معنی ہے اس کے واعظ 

وہ ابر کا منتظر کھڑا ہو مکان جلتا ہو جب کسی کا 

وہ لاکھ جھکوا لے سر کو میرے مگر یہ دل اب نہیں جھکے گا 

کہ کبریائی سے بھی زیادہ مزاج نازک ہے بندگی کا 

جمیلؔ حیرت میں ہے زمانہ مرے تغزل کی مفلسی پر 

نہ جذبۂ اجتبائے رضوی نہ کیف پرویزؔ شاہدی کا

حوالہ جات
---------

بحوالۂ:پیمانۂ غزل(جلد اول)،محمد شمس الحق،صفحہ:377

کامران اعظم سوہدروی
**تناسخ** یا **آواگون** (روح کا ایک قالب سے دوسرے قالب میں جانا)، تناسخ کا لفظ اردو میں عربی زبان سے آیا ہے اور نسخ سے ماخوذ ہے، تناسخ سے بنیادی طور پرمراد دوبارہ پیدا ہونے کی ہوتی ہے اور اسی تصور کی وجہ سے نسخ (نقل کرنے) سے تناسخ کا لفظ اس مفہوم میں استعمال ہوتا ہے یعنی ایک بار موت کے بعد وہ مرنے والی شخصیت (انسان یا کوئی اور جاندار) ایک مرتبہ پھر تجسیم حاصل کرلیتی ہے۔ متعدد اوقات اس مفہوم کو ادا کرنے کے لیے اہتجار کا لفظ بھی اختیار کیا جاتا ہے؛ انگریزی میں اسے reincarnation کہتے ہیں۔ تناسخ کا لفظ حیات بعد الموت سے ایک الگ تصور ہے جو عام طور پر ابراہیمی ادیان میں پایا جاتا ہے۔
علامہ قرطبی نے رافضیہ کے فرقوں میں سے ایک فرقہ تناسخیہ شمار کیا جن کا عقیدہ ہے کہ

|  |  |  |
| --- | --- | --- |
| "| "ارواح میں تناسخ ہوتا رہتا ہے پس جو کوئی محسن اور نیکو کار ہو اس کی روح نکلتی ہے اور ایسی مخلوق میں داخل ہوجاتی ہے جو اپنی زندگی کے ساتھ سعادت اندوز ہو رہی ہوتی ہے"۔ | "|

جنتی زیور میں صفحہ 189 پر برزخ کے عنوان سے عقیدہ :3 پر لکھا ہے

|  |  |  |
| --- | --- | --- |
| "| "یہ خیال کہ مرنے کے بعد روح کسی دوسرے بدن میں چلی جاتی ہے خواہ وہ کسی آدمی کا بدن ہو یا کسی جانور کا جس کو فلا سفر *تناسخ* اور ہندو *آواگون* کہتے ہیں یہ خیال بالکل ہی باطل اور اس کا ماننا کفر ہے"۔ | "|

مزید دیکھیے
-----------

* اہتجار

|  |  |
| --- | --- |
|  | ویکی ذخائر پر **تناسخ** سے متعلق سمعی و بصری مواد ملاحظہ کریں۔ |

حوالہ جات
---------

1. ↑  تفسیر قرطبی،ابو عبد اللہ محمد بن احمد بن ابوبکر قرطبی،آل عمران،103
2. ↑  الفتاوی الہندیۃ، کتاب السیر، الباب التاسع فی احکام المرتدین، جلد2،صفحہ264 / النبراس،باب والبعث حق،صفحہ213
طربیہ
 ادبی ماہریں کے مطابق:۔
"ایسا ڈراما جس میں ہنسنے ہنسانے اور کھیلنے کھلانے کے عناصر موجود ہوں اور اس کا اختتام بھی اچھے انداز میں ہو،جس سے حاضرین و ناضرین مطمئن ہوں اس کو "طربیہ "کہتے ہیں۔"
 "وہ ڈراما جس کا انجام پر مسرت ہوتا ہو۔ اس میں ہنسی مزاق ،مسخرے پن اور ادنیٰ درجے کے لوگوں کے جذبات کو پیش کیا جاتا ہے اس کو "طربیہ "کہتے ہیں۔"
معاشرتی اور رومانوی ڈرامے عام طور پر اسی "طربیہ" انجام سے دوچار دکھائے جاتے ہیں۔ ان ڈراموں میں معاشرتی حالات و واقعات کو پیش کیا جاتا ہے۔ جن سے کوئی نہ کوئی نتیجہ ضرور اخذ ضرور ہوتا ہے۔ دراصل یہی وہ وجہ ہے جس کے لیے ڈراما کو پیش کیا جاتا ہے۔
طربیہ ڈراما کی ایک قسم ہے جس میں عام طور پر ڈرامائی واقعات کا محرک جذبہ محبت ہوتا ہے اس میں بیرون در سرگرمیوں کی کثرت ہوتی ہے۔ خوشگوار انجام اور شاعرانہ عدل و انصاف اسے طربیہ بناتا ہے یہ شیکسپیئر کے طربیوں کی بدولت تکمیل اور عظمت کے درجے کو پہنچا۔
اردو میں کامیڈی کا ترجمہ طربیہ ہی کیا جاتا ہے۔ 
نیاز فتح پوری نے کامیڈی کے لیے انسباطیہ ( خوشی و مسرت) کا لفظ استعمال کیا ہے جو غالباَ انھی کی تحریروں تک محدود ہے۔ طربیہ ڈرامے کی ایک قسم ہے۔ ہلکے پھلکے مسائل کو بھی طربیہ کا ماضوع بنا لیا جاتا ہے۔ لیکن ایسی صورت میں یہ ضروری ہوتا ہے کہ ان موضوعات کو المیہ اور میلو ڈراما کے برعکس شگفتہ ( کھِلا ہوا، شاد، مسرور ) اور ہلکے پھلکے انداز( آسان انداز ) میں پیش کیا جائے۔ طربیہ بھی المیہ کی طرح زندگی کی ترجمانی کرتا ہے۔ اورتنقید حیات کا فریضہ انجام دیتا ہے۔ لیکن المیہ کے برعکس طربیہ میں تنقید حیات کا فریضہ ہنستے کھیلتے انجام دیا جاتا ہے۔ کامیڈی میں بالعموم ہیرو مشکلات غالب آجاتا ہے۔ ضروری بات یہ ہے کہ اس کی کامیابی واقعات کی رفتار کا لازمی اور منطقی نتیجہ ہو اور اس کامیابی کے لیے جن وسائل کا اہتمام کیا گیا ہے ان کا جواز بھی کہانی کے چوکھٹے اور کرداروں کی خصوصیات میں موجودہو۔
عام خیال یہ ہے کہ طربیہ، المیہ کے مقابلے میں خوش انجام کھیل ہے۔ یہ بات درست لیکن طربناک انجام پرستی کہانی کی روح سے ہم آہنگ ہوناچاہیے۔ یہ ڈرامے تفنن (خوش طبع دل لگی ،مشغلہ) اورتفریح طبع کا سامان ضرور مہیا کرتے ہیں۔ لیکن طنز و مزاح میں سنجیدگی اورمتانت کا ہونا شرط ہے۔ تا کہ ظرافت سطحی کامیڈی نہ بن جائے۔ 
شرائطِ طربیہ:۔

ڈرامے کا اختتام
---------------

ڈرامے کا اختتام پر مسرت ہونا لازمی ہے۔ تاکہ ناظرین ڈرامے کے اختتام سے مطمئن ہوں۔ اور سکون محسوس کریں۔

ڈرامے کا دورانیہ
----------------

ڈرامے کادورانیہ مناسب ہونا چاہیے۔ تاکہ ناظرین اس سے محظوظ ہو سکیں۔ طویل ڈرامے اکتاہٹ کا سبب بنتے ہیں۔ جس سے حاضرین وناظرین بور ہو جاتے ہیں۔ اور ان کی ڈرامے میں دل چسپی ختم ہو جاتی ہے۔
==واقعات کی رفتار
کہانی کی رفتار جس رفتار سے آگے بڑھے ہیرو کی رفتار بھی اسی مناسبت سے آگے بڑھے۔ کہانی کے حالات و واقعات کو ساتھ لے کر چلنا پڑھتا ہے۔

کہانی کے چوکھٹے
---------------

کہانی کے مواد کی مناسبت کے لحاز سے ہیرو پیش کیا جائے۔ کہانی میں کرداروں کی خصوصیات نمایاں ہونے چاہیے۔ کہانی کے پلاٹ میں ربط کا ہونا ضروری ہے۔

حوالہ جات
---------
**طبیعی مقدار** (انگریزی: Physical Quantity) کسی شے کی وہ طبیعی خاصیت ہے جو پیمائش کے ذریعے قابل تعین ہو. طبیعی مقدار کو عام طور پر عددی مقدار (جو عام طور پر حقیقی عدد ہوتا ہے) اور اکائی کے مجموعہ سے ظاہر کیا جاتا ہے۔ ریاضیاتی طور پر اسے (nu) کی علامت سے لکھا جائے گا۔ جہاں (n) سے مراد عددی مقدار اور (u) سے مراد اکائی ہے۔ مثال کے طور پر نیوٹران کی کمیت 27-^10×1.6749275 کلوگرام ہے۔ جہاں 27-^10 × 1.6749275 عددی قیمت اور ( کلوگرام) کیمیت کی اکائی کو ظاہر کرتا ہے۔ اسی طرح روشنی کی رفتار 299792458 میٹر فی سیکنڈ ہے۔ جہاں (299792458) عددی قیمت اور (میٹر فی سیکنڈ) رفتار کی اکائی کو ظاہر کرتا ہے۔ مختلف نظاماتِ اکائیات میں ایک جیسی طبیعی مقداروں کو مساویانہ طور پر x سے ظاہر کیا جاتا ہے۔ جسے ریاضیاتی طور پر یوں لکھا جاتا ہے۔
x = n1u1= n2u2.

سادہ الفاظ میں طبیعی مقدار ایسی مقدار ہوتی ہے جس کی پیمائش کی جاسکے، مثال کے طور پر وزن، درجہ حرارت، وقت وغیره. کسی بھی طبیعی مقدار میں دو خصوصیات مشترک ہوتی ہیں ایک اس کی عددی قیمت اور دوسری خصوصیت وه اکائی جس میں اسے بیان کیا گیا ہو۔ مثال کے طور پر اگر ہم کہیں 5 کلوگرام چینی تو اس میں 5 عددی قیمت جب کہ کلوگرام اکائی ہے۔

علامات اور اسم بندی
-------------------

بین الاقوامی طور پر طبیعی مقداروں کی علامات بین الاقوامی تنظیم برائے معیاریت ISO/IEC 80000، بین الاقوامی اتحاد برائے خالص و اطلاقی طبیعیات کی سرخ کتاب اور بین الاقوامی اتحاد برائے خالص و اطلاقی کیمیاء کی سبز کتاب کی سفارشات کے مطابق منتخب کیے جاتے ہیں۔ مثال کے طور پر طبیعی مقدار کیمیت کے لیے عالمی طور پر m اور چارج کے لیے Q کی علامت کو منتخب کیا گیا ہے۔

طبیعی مقداروں کی اقسام
----------------------

طبعی مقداریں دو قسم کی ہوتی ہیں

### بنیادی مقداریں

 تفصیلی مضمون کے لیے **بنیادی مقدار** ملاحظہ کریں۔
ایسی طبیعی مقداریں جن کو جاننے کے لیے کسی دوسری مقدار کی ضرورت نہ پڑے بنیادی مقداریں کہلاتی ہیں۔
بنیادی مقداریں دوسری مقداروں کو بنیاد فراہم کرتی ہیں۔ بنیادی مقداروں کی تعداد سات ہے۔ (1) لمبائی، (2) وقت، (3) وزن، (4) درجہ حرارت، (5) برقی رو، (6) روشنی کی شدت، (7) شے کی مقدار۔

### ماخوذ مقداریں

 تفصیلی مضمون کے لیے **ماخوذ مقدار** ملاحظہ کریں۔
ایسی طبیعی مقداریں جو بنیادی مقداروں سے اخذ کی جائیں ماخوذ مقداریں کہلاتی هیں۔ مثال کے طور کسی شے کی رفتار معلوم کرنے کے لیے بنیادی مقداروں (لمبائی اور وقت) کا سہارا لینا پڑتا ہے۔ رقبہ، حجم، رفتار، توانائی اور دباؤ وغیره ماخوذ مقداروں کی مثالیں ہیں۔
غِبطہ سے (رشک)کے مجازی معنی مراد لیے جاتے ہیں۔   

کسی شخص میں خوبی دیکھی اس کو اچھی حالت میں پایا اس کے دل میں یہ تمنا ہے کہ میں بھی ویسا ہوجاؤں مجھے بھی وہ نعمت مل جائے یہ حسد نہیں اس کو غبطہ کہتے ہیں جس کو لوگ رشک کہتے ہیں۔
حسد حرام ہے، احادیث میں اس کی بہت مذمت واردہوئی۔ حسد کے یہ معانی ہیں کہ کسی شخص میں خوبی دیکھی اس کو اچھی حالت میں پایا اس کے دل میں یہ آرزو ہے کہ یہ نعمت اس سے جاتی رہے اور مجھے مل جائے اور اگر یہ تمنا ہے کہ میں بھی ویسا ہوجاؤں مجھے بھی وہ نعمت مل جائے یہ حسد نہیں اس کو غبطہ کہتے ہیں جس کو لوگ رشک سے تعبیر کرتے ہیں۔
ﷲتعالیٰ نے فرمایا:*جو لوگ میرے جلال کی وجہ سے آپس میں محبت رکھتے ہیں ان کے لیے نُور کے منبر ہوں گے، انبیا و شہدا ان پر غبطہ کریں گے۔*

حسدو غبطہ میں فرق
-----------------

حسد یہ ہے کہ تمنایہ کرے کہ یہ چیز اس کو مل جائے اور اس سے چھن جائے۔ 
غبطہ ورشک۔ جو چیز اس کے پاس ہے اسی چیز کی تمنا کرے۔ اس کی شریعت نے اجازت دی اور حسد سے روک دیا۔
کسی کی نعمت کے زوال کی تمنا کرنا حسد کہلاتاہے اور یہ حرام ہے اور کبھی کبھا ر حسد کا اطلاق غبطہ (رشک ) پربھی ہوتاہے۔ اس سے مراد کسی کی نعمت اپنے لیے بھی طلب کرناہے اسے رشک کہتے ہیں اس حدیث میں حسد کا یہی معنی مراد ہے اور یہ ایک اچھی تمنا ہے اور اس پر ثواب دیا جائے گا ۔

غبطہ اور احادیث
---------------

اے اللہ ! اپنی صلوۃ اپنی رحمتیں اور برکتیں ان پر نازل فرما جو رسولوں کے سردار ہیں اور متقین کے امام ہیں، تمام نبیوں کے آخر ہیں سیدنا محمد جو تیرے بندے اور رسول ہیں خیر کے امام اور قائد ہیں، رسول رحمت ہیں(اللھم ابعثہ مقاما محموددا بغبطہ الاولون ولاخرون) اے اللہ ! ان کو ایسے مقام محمود پر فائز فرما جس پر تمام اولین اور آخرین رشک کریں۔
فرمانِ نبوت (صلی اللہ علیہ وآلہ وسلم) :کسی نے پوچھا کیا غبطہ نقصان دیتا ہے؟ فرمایا نہیں مگر اتنا جتنا کانٹے جھاڑی کو۔ 
غبطہ حلال ہے وہ یہ کہ کسی کی برائی تو نہ چاہے مگر خدا سے اس طرح کی نعمت اپنے لیے بھی مانگے اور اسی کو مناقشہ بھی کہتے ہیں اور اس پر بھی مجازاً کبھی اطلاق حسد ہوتا ہے جیسا کہ صحیحین میں آیا ہے ابن مسعود سے روایت کیا ہے کہ رسول اللہ (صلی اللہ علیہ وآلہ وسلم) نے فرمایا حسد (یعنی رشک) کرنا (جائز) نہیں ہے مگر دو آدمیوں کے بارے میں ایک وہ آدمی جس کو اللہ تعالیٰ نے مال دیا ہو اور وہ اس کو نیک کاموں میں (برابر) خرچ کرتا رہے اور دوسرا وہ آدمی جس کو اللہ تعالیٰ نے حکمت دی ہو اور وہ اسی کے مطابق فیصلہ کرتا ہو اور اس کو سکھاتا ہو۔  

اس حدیث میں حسد سے مراد غِبْطَہ یعنی رشک ہے اور دوسرے کی نعمت کی اپنے لیے تمنا کرنا غبطہ کہلاتاہے جبکہ اس کی نعمت کے زوال کی تمنا نہ کی جائے۔ 
احمد نے قتادہ بن نعمان (رض) سے روایت کیا کہ وہ قریش کے پاس گئے اور ان سے بہت اچھا سلوک کیا تو رسول اللہ (صلی اللہ علیہ وآلہ وسلم) نے فرمایا اے قتادہ! قریش کو گالیاں نہ دینا۔ شاید کہ تو ان میں سے بعض کے مقابلے میں حقیر جانتے ہوں اور جب تو ان کو دیکھے تو ان پر رشک اور غبطہ کرنے لگے اگر یہ خدشہ نہ ہوتا کہ قریش سرکش ہوجائیں گے تو ان کو اس رتبہ اور مقام سے آگاہ کرتا جو ان کو رب کریم کے پاس حاصل ہے۔ 
اسی لیے حدیث شریف میں فرمایا گیا حسد کرنا منافق کا کام ہے، مومن کا نہیں، مومن غبطہ یعنی رشک کرتا ہے اور حاسد حسد، (المومن یغبط والمنافق یحسد،)

حوالہ جات
---------

1. ↑  بہارشریعت،ج3،حصہ 16،ص542
2. ↑  الفتاوی الھندیۃ*،کتاب الکراھیۃ، الباب الثالث والعشرون في الغیبۃ*
3. ↑  *سنن الترمذي*،کتاب الزھد،باب ماجاء في الحب في اللہ
4. ↑  سنن ابن ماجہ رقم الحدیث :906
**خواجہ قاضی فتح اللہ صدیقی شطاری** (جن کا وصال 16 اکتوبر 1677ء کو ہوا) کا مزاراس وقت جامع الفردوس شریف گلہارکوٹلی میں ہے۔ آپ کا مزار میرپور میں تھا جو منگلا ڈیم کی تعمیر کی وجہ سے زیر آب آ گیا۔ 8 فروری 1985ء کو آپ کا جسد اقدس کوٹلی منتقل کیا گیا۔ آپ عہد جہانگیر میں قاضی القضاۃ کے عہدے پر فائز رہے۔ جامع الفردوس شریف میں آپ کا مزار مرجع خلائق ہے۔ جو دینی اور روحانی سرگرمیوں کے حوالے سے بہت مشہور ہے۔
قاضی فتح اللہ گلہار شریف کا خاندان مدینہ شریف سے ہوتا ہوا، مصر اور پھر افغانستان سے کشمیر تشریف لایا اور کشمیر کی وادیوں میں علم و آگہی کی شمعیں روشن کیں۔ اس طرح پورے کشمیر میں جا بجا صوفیا کرام کے مزار اب بھی روحانیت کی آماجگاہ بنے ہوئے ہیں۔
گلہار شریف کے سّجادہ نشین خواجہ محمد صادق نے نہ صرف پاکستان و کشمیر بلکہ بیرونی ممالک میں بھی مساجد و مدارس کا جال بچھا دیا ہے۔ آپ کے بہت سے عقیدت مند بیرونی ممالک میں سکونت پزیر ہیں خصوصاً برطانیہ میں تو آپ کے پیروکاروں اور عقیدت مندوں کی بہت بڑی تعداد آباد ہے جو میر پور اور کوٹلی سے تعلق رکھتے ہیں۔ خواجہ محمد صادق جن کاانتقال پر ملال چند ماہ قبل ہوا ہے آپ کے بارے میں مشہور ہے کہ مسجد کی فوری تعمیر کے لیے رقم کا انتظام فرما دیتے تھے۔

حوالہ جات
---------

1. ↑  سہ ماہی تجزیات اسلام آباد
**غدومی سلیلت قولونی** (adenomatous polyposis coli) کو خاندانی غدومی سلیلت (familial adenomatous polyposis) بھی کہا جاتا ہے؛ یہ مرض اصل میں ایک قسم کا متلازمہ (syndrome) تسلیم کیا جاتا ہے جس میں بڑی آنت (یا قولون) کے اندر کی جھلی پر انگلی نما ابھار نکل آتے ہیں جن کو سلائل (polyps) کہا جاتا ہے اور ان سلائل کے نکلنے کی حالت کو سلیلت (polyposis) کہتے ہیں۔ چونکہ یہ ابھار اپنی امراضیاتی ساخت میں غدومہ (adenoma) کی مانند ہوتے ہیں اس ليے اس حالت کے ساتھ غدومی (adenomatous) کا لفظ لگا دیا جاتا ہے۔ یہ ایک وراثتی (hereditary) بیماری ہوا کرتی ہے اس ليے اس کے نام کے ساتھ خاندانی (familial) لفظ لگا کر بھی ادا کیا جاتا ہے، جیسا کہ ابتدائییییی سطر میں دیا گیا ہے۔ اس بیماری میں موروث (inherited) خاصیت پیدا ہونے کا سبب اصل میں ایک وراثہ (gene) ہوتا ہے جس کو اسی مرض کے نام پر غدومائی سلیلت قولونی وراثہ (adenomatosis polyposis coli gene) کہا جاتا ہے اور مختصراً اسے APC بھی لکھتے ہیں۔ یہ وراثہ چونکہ وراثات کابت الورم (tumor suppressor genes) سے تعلق رکھتا ہے اس ليے اس میں پیدا ہوجانے والے کسی طفرہ (mutation) کی وجہ سے یہ مرض نمودار ہو سکتا ہے۔

حوالہ جات
---------
**غدر اخبار** (ہندی:ग़दर) آزادی سے قبل شمالی امریکا میں مقیم ہندوستانیوں کا حریت پسند اردو اخبار تھا۔ اس اخبار کا اجرا 1913ء میں قائم ہونے والی انقلابی تنظیم غدر پارٹی نے کیا جس کے پہلے مدیر لالہ ہر دیال تھے۔

اخبار کی پیشانی پر یہ نعرہ درج ہوتا تھا: "انگریزی راج کا دشمن"۔ اخبار کا مقصد ہندوستانی قوم میں انگریز کے خلاف محکومانہ نفرت، قومی آزادی اور بغاوت کے جذبات کو ہو دینا تھا۔ ہر چند اخبار میں سکھوں اور پنجابیوں کی اکثریت تھی لیکن اخبار اور پارٹی مکمل سیکولر رجحانات رکھتی تھی۔ سوہن سنگھ بھکنا (جو بعد میں ایک معروف کسان رہنما بنے) "غدر" میں لکھتے ہیں کہ ہم نہ پنجابی ہیں نہ سکھہ، ہمارا دھرم حب الوطنی ہے۔

غدر اخبار کا ایک اور مقصد شمالی امریکا میں مقیم ہندوستانیوں کے خلاف انسان دشمن امیگریشن قوانین اور معاندانہ رویہ کے خلاف صدائے احتجاج بلند کرنا بھی تھا۔

1917ء میں ہندو جرمن سازش کیس میں غدر کے اہم رہنماؤں کو گرفتار کر لیا گیا اور اخبار کو ضبط کر لیا گیا۔

غدر اخبار قومی آزادی کی جدوجہد میں قربانیوں اور شجیع روایتوں کا ایک یادگار باب ہے۔ آج بھی برصغیر پاک و ہند کی صحافتی و سیاسی تاریخ میں غدر اخبار مزاحمت اور انقلاب کے لیے ایک علامت کی حیثیت رکھتا ہے۔
**بہرام سوم** ساسانی سلطنت کا چھٹا شہنشاہ تھا۔ وہ ایک کمزور بادشاہ تھا کیونکہ اسے تخت نشین ہویے ابھی صرف چار ماہ ہی ہوئے تھے کہ شاہپور اول کے بیٹے نرسی نے بغاوت کر کے بہرام سوم سے حکومت چھین لی اور خود شہنشاہ بن گیا۔

ولی عہد
-------

شہنشاہ بہرام دوم کے عہد حکومت میں پہلا ولی عہد اس کا بھائی ہرمز بن بہرام اول تھا۔ 283ء میں روم اور ایران کی جنگ ہو رہی تھی اس دوران ہرمز بن بہرام اول نے بغاوت کر دی اور خراسان میں اپنی الگ سلطنت قائم کرنے کی کوشش کی۔ اس کے ساتھ ساکا، کوشان اور گیسل قبائل کی طاقت شامل تھی۔ ان حالات میں شہنشاہ بہرام دوم نے روم سے صلح کر لی۔ اس کے بعد اس نے اپنی تمام طاقت اکھٹی کر کے باغی بھائی ہرمز بن بہرام کے خلاف استعمال کی۔ اس کے نتیجے میں شہنشاہ بہرام دوم کو فتح حاصل ہوئی۔ اس کے بعد شہنشاہ نے اپنے شہزادے بہرام بن بہرام دوم (شہنشاہ بہرام سوم) کو ہرمز کی جگہ ولی عہد مقرر کیا۔ شہنشاہ بہرام دوم نے اپنے بیٹے کو سگانشاہ کا گورنر مقرر کیا کیونکہ ساسانی رواج کے بعد کسی اہم صوبے یا اس صوبے کا گورنر ولی عہد کو بنایا جاتا تھا جو سب سے آخر میں فتح ہو۔

تخت نشینی
---------

شہنشاہ بہرام دوم کی وفات 293ء میں ہوئی۔
شہنشاہ کو اپنے اہل و عیال سے بہت پیار تھا اس وجہ سے اس نے اپنی یادگاریں بھی مع اہل و عیال کے چھوڑی ہیں۔ شہنشاہ نے اپنے بیٹے بہرام کو 283ء میں ولی عہد مقرر کیا تھا اس لیے بہرام بن شہنشاہ بہرام دوم اپنے والد کے جانشین کے طور اور ایران کے چھٹے ساسانی شہنشاہ کے طور پر 293ء میں تخت نشین ہوا۔ بہرام نے شہنشاہ بہرام سوم کے نام سے شہرت پائی۔

بغاوت
-----

شہنشاہ بہرام سوم کا عہد حکومت صرف چار ماہ پر مشتمل تھا۔ شہنشاہ بہرام سوم کو تخت نشین ہوئے ابھی چار ماہ ہی ہوئے تھے کہ نرسی نے نے بغاوت کر دی۔ نرسی شہنشاہ بہرام سوم کے دادا بہرام اول کا بھائی اور شہنشاہ شاہپور اول کا بیٹا تھا۔ نرسی کو اس بغاوت میں کامیابی ملی اور اس کی تخت نشینی اسی سال شہنشاہ نرسی کے طور پر کر دی گئی۔ اس طرح شہنشاہ بہرام سوم کی حکومت نرسی بن شاہپور اول نے اس سے چھین لی اور اس کا اقتدار ختم کر دیا۔

حوالہ جات
---------

1. ↑  تاریخ ایران قدیم (زمانہ قدیم تا زوال بغداد) مولف شیخ محمد حیات صفحہ 40 ، 41
**غرر** (Uncertainty)ایک فقہی اصطلاح جومعاہدہ یا نرخ سے متعلق ابہام غیر یقینی یا خطرے کی کیفیت کو ظاہر کرے اسے بیع غرر کہتے ہیں۔

بیع غرر کا مفہوم
----------------

غرر سے مراد کسی ایسی چیز کی فروخت ہے جو ابھی دستیاب نہ ہو یا جس کا نتیجہ معلوم نہ ہو یا کوئی ایسی فروخت جس میں بنیادی طور پر خطرے کا پہلو ہو اور بیچی جانے والی چیز کے بارے میں معلوم نہ ہو کہ وہ دسترس میں ہوگی یا نہیں۔
ایسے دھوکا کی خرید و فروخت کو سرکارِ دوعالم ﷺ نے منع فرمایا ہے: نَہَی رسول اللّٰہ صلی اللّٰہ علیہ وسلم عَنْ بَیْعِ الْغَرَرِ۔

بیع غرر
-------

بیع غرر کی بہت صورتیں ہیں بیع منابذہ اور بیع حصاۃ پتھر پھینکنے کی بیع وغیرہ بھی اس میں داخل ہیں، دریا میں مچھلی، ہوا میں اڑتے ہوئے پرندے، بھاگے ہوئے غلام کی بیع سب بیع غرر ہیں۔ امام شافعی کے ہاں یہ بیع فاسد ہیں احناف کے ہاں کبھی بیع فاسد، کبھی بیع باطل۔ خیال رہے کہ احناف کے ہاں فاسد وباطل بیع میں فرق ہے کہ بیع فاسد سے بعد قبضہ ملک حاصل ہوجاتی ہے، بیع باطل میں کبھی ملک حاصل نہیں ہوتی مگر امام شافعی کے ہاں دونوں بیع ایک ہی ہیں۔

حوالہ جات
---------

1. ↑  سنن ترمذی:1/233
2. ↑  مرآۃ المناجیح شرح مشکاۃ المصابیح، مفتی احمد یار خان، جلد 4،صفحہ 456، نعیمی کتب خانہ گجرات
جاکس بریگز مارٹل کامبیٹ میں
جاکس بریگز مارٹل کامبیٹ کہانیوں اور کھیلوں کی ایک شخصیت ہے۔

تاریخ
-----

جاکس ایک محنتی اور عقلمند پولیس افسر ہے۔ اس کا مارٹل کامبیٹ میں شرکت کا مقصد پہلے کینوہ (مارٹل کامبیٹ) کو گرفتار کرنا تھا۔ اس کو سب سے پہلے مارٹل کامبیٹ 3 میں دکھایا گیا۔ یہ اس وقت افریقی نسل کا واحد سپاہی تھا۔ اس کے بازو لوہے کے بنے ہوئے ہیں، جن سے اس کو ایک بڑتڑی حاصل ہے۔

سپاہانہ فن
----------

جاکس کو دو مشہور سپاہانہ فن دیے گئے ہیں: تھایلینڈ کی **مو ٹائ** اور جاپان کی **جوڈو**۔ اس کے بازو بھی اس کی بہت مدد کرتے ہیں۔ اس کو ہتھیار کے طور پہ جاپان کا **طونفہ** دیا گیا ہے۔

بیرونی روابط
------------

جیکس[*مردہ ربط*]

| * د
* ب
* ت
مارٹل کامبیٹ سیریز |
| --- |
| Video games | 
* لیو کینگ
* سب زیروہ
* سکارپین
* ریڈن
* کینوہ
* باراکا
* بو راۓ چو
* ساۓرئکس
* دراھمن
* عرماک
* فراسٹ
* فوجن
* گورو
* حاوئک
* حوٹارو
* جیڈ
* جارک
* جاکس بریگز
* قبال
* خامیلین
* کنٹارو
* کیرا
* کٹانا
* کوبرہ
* کنگ لاؤ
* لی مئ
* موادو
* ملینا
* موکاپ
* مولوق
* موٹارؤ
* نائٹ ولف
* نٹارا
* نوب سا‏‏ئبوٹ
* عناگا
* کوانچی
* رین
* ریکؤ
* رپٹائل
* سیکٹور
* شینگ سنگ
* شیواہ
* شننک
* سندیل
* سموک
* کرٹس سٹرا‏ئکر
* تانیا
* شاوخان

 |
**غالب تنقید** اردو کی وہ مشہور و مقبول کتاب ہے جو انجمن ترقی اردو (ہند )جیسے با وقار ادارے سے 2006 میں شائع ہوئی تھی اور اردو کی ان معدودے چند کتابوں میں سے ایک ہے جس کی دوسری اشاعت سال بھر کے اندر اسی ادارے سے عمل میں آئی .اور اس کتاب کو شمس الرحمن فاروقی ،وارث علوی ،مجتبی حسین ، پروفیسر لطف الرحمن ، پروفیسر ابو الکلام قاسمی ،ڈاکٹر خلیق انجم ، ڈاکٹر اطہر فاروقی اور افتخار امام صدیقی جیسے اکابرین ادب نے نقد و نظر کا شاہکار قرار دیا۔ اردو دوست ڈاٹ کام کی ویب لائبریری سے بھی اس کتاب کی کئی سو کاپیاں ڈاون لوڈ کی جا چکی ہیں۔ اس کے مصنف ڈاکٹر جاوید رحمانی اردو کے بیباک اور معتبر نقاد ہی نہیں بلکہ بہت اہم سماجی کارکن بھی ہیں۔ انجمن ترقی اردو (ہند )کے نو منتخب جنرل سکریٹری ڈاکٹر اطہر فاروقی نے اپنی کتاب "نا مکمل "مطبوعہ انجمن ترقی اردو (ہند )کا انتساب جاوید رحمانی اور حسن عبد الله کے نام کیا ہے حفیظ میرٹھی کے اس شعر کے ساتھ 

متاع آخر شب ہیں بچے کھچے تارے
بساط چرخ پڑی ہے لٹی دکاں کی طرح
اور اس کتاب میں ڈاکٹر جاوید رحمانی کی غالب تنقید پر ڈاکٹر اطہرفاروقی کا طویل مضمون بھی شامل ہے۔

حوالہ جات
---------
ترجمہ قرآن (آرتھر جان اربری) کی پہلی جلد کا سرورق – 1955ء

| قرآن مقدس   |
| --- |
|  |
| متن
* سورتیں
	+ فہرست
	+ مکی
	+ مدنی

* آیت
* اجزاء
* *حروف مقطعات*
* متن قرآن
 |
| موضوعات
* جانور
* ایمان
* خواتین
* اللہ
* واقعات
* معجزات
* تماثیل
* انبیاء
* سائنس
* فلکیات
 |
| تلاوت
* تجوید
* قرأت
* حافظ
* قاری
* مدرسہ
* ترتیل
 |
| تراجم
* فہرست
* انگریزی تراجم
* اردو تراجم
 |
| تاریخ
* مخطوطہ قرآن جامعہ برمنگہم
* مصحف عثمانی
* مخطوطہ قرآن جامع مسجد صنعاء
* مخطوطہ قرآن توپ قاپی محل
 |
| تفسیر
* منسوخ
* بائبل کی روایات
* باطنی تفسیر
* علم تفسیر
* افراد سے وابستہ آیات(مذکور ناموں کی فہرست)
* اسباب نزول
 |
| متعلقہ مضامین
* صفت
* تنقید
* اعجاز قرآنی
* قرآن و سنت
* اہل قرآن
* شیعہ نکتہ نظر
 |
| * زمرہ
* اسلام باب
 |
| * د
* ب
* ت
 |

**ترجمہ قرآن (آرتھر جان اربری)** (انگریزی: **The Koran Interpreted**) مستشرق و محقق آرتھر جان اربری کا ترجمہ قرآن ہے جو عربی زبان سے انگریزی زبان میں کیا گیا ہے۔ مستشرق آرتھر جان اربری کی تصانیف و تراجم میں اِس ترجمہ کو مقبولیت حاصل ہے۔ اِس کی اشاعت 1955ء میں ہوئی۔

جائزہ
-----

ترجمہ قرآن کو بیسویں صدی عیسوی کے تراجم قرآن کی صفِ اول میں شمار کیا جاتا ہے جو تعصب سے پاک ہے، حالانکہ مصنف مسیحی تھے۔ کتاب کے دیباچہ میں مصنف کے اِس بات کا اظہار کیا تھا کہ: "**اہل مسلم کے نزدیک قرآن کی تفسیر مشکل ترین مراحل میں سے ایک ہے، اِس لیے میں صرف اِس کا ترجمہ کر رہا ہوں۔**"

عربی زبان کے مشہور محقق و ادیب خلیل محمد نے اِس ترجمہ قرآن سے متعلق بیان دیا کہ: "یہ ترجمہ بغیر کسی تعصب کے غالباً دنیا بھر کے بہترین تراجم قرآن میں شامل کر لیا گیا ہے۔"

مترجم و محقق قرآن محمد عبدالحلیم نے اِس ترجمہ قرآن سے متعلق لکھا ہے کہ:

" اربری نے اِس ترجمہ کے ذریعہ سے جس احترام و عقیدت کا اظہار کیا ہے، وہ دیکھنے کو خوشگوار اور سننے کو خوشنماء محسوس ہوتا ہے۔ اُس کے عربی زبان کے جملوں اور آیات کے ترجمہ میں محتاط اندازے سے معلوم ہوتا ہے کہ وہ عربی زبان کے محاورات، روزمرہ کی گفتگو اور بول چال سے واقف ہے اور عربی زبان کی انشاء سے قریب تر ہے۔ تاہم اِس ترجمہ میں جس چیز کی کمی ہے وہ یہ ہیں کہ ضروری مقامات پر جہاں تشریح وضاحت طلب ہونی چاہیے تھی، نہیں کی گئی، تفسیری معلومات کا فقدان ہے اور یہ بات انگریزی زبان کے متکلمین کو قرآن کا ترجمہ پہلی بار پڑھتے ہوئے دشواری میں ڈال سکتا ہے۔"

اشاعت
-----

اِس ترجمہ قرآن کی اشاعت 1955ء میں لندن سے ہوئی۔ پہلی جلد میں سورہ الفاتحہ سے سورہ طٰہٰ تک کا یعنی 21 سورتوں کا ترجمہ موجود ہے اور یہ جلد 352 صفحات پر مشتمل ہے۔ دوسری جلد میں سورہ الانبیاء سے سورہ الناس تک یعنی 93 سورتوں کا ترجمہ موجود ہے اور یہ جلد 376 صفحات پر مشتمل ہے۔ کل صفحات 728 ہیں۔

مزید دیکھیے
-----------

* قرآن
* تفسیر
* تراجم قرآن
* خلیل محمد
* محمد عبدالحلیم

حوالہ جات
---------

1. ↑  *The Koran Interpreted*, trans. by Arthur J. Arberry, 2 vols (London: Allen & Unwin; New York: Macmillan, [1955]).
2. ↑  Assessing English Translations of the Qur'an :: Middle East Quarterly
3. ↑  M. A. S. Abdel Haleem: *The Qur'an - a new translation* (introduction)
**بیچلر کی ڈگری** (انگریزی: bachelor's degree) ایک ایسی تعلیمی سند ہے جسے دنیا بھر کے کئی کالج اور یونیورسٹیاں کسی ایک کورس کی تکمیل کے بعد عطا کرتے ہیں جس کی میعاد تین سال سے لے سات سال ہو سکتی ہے۔ جنوبی ایشیا میں عام طور سے 10+2 یا انٹرمیڈیٹ کی سطح کے بعد کئی تین سالہ کورسوں کی ڈگریاں عطا کی جاتی ہیں، جیسے کہ بی کام، بی ایس سی اور بی اے۔ اس علاقے میں انجینئری کے لیے جو کورس ہوتا ہے، اس کی میعاد چار سال ہوتی ہے۔ اس کی تکمیل کے بعد اگر کوئی طالب علم کسی عام یونیورسٹی سے ڈگری حاصل کرتا ہے تو اسے بی ای یا بیچلر آف انجنئرنگ کی ڈگری عطا ہوتی ہے۔ اگر کوئی طالب علم کسی ٹکنیکل کالج یا ٹکنیکل یونیورسٹی سے ڈگری حاصل کرتا ہے تو اسے بی ٹیک یا بیچلر آف ٹیکنالوجی کی ڈگری عطا ہوتی ہے۔ بر صغیر میں عام طور سے طب کی ڈگری ایم بی بی ایس ہے۔ اس کی میعاد پانچ سے ساڑھے پانچ سال ہوا کرتی ہے۔ اس ڈگری کی تکمیل کے ساتھ ایک لازمی شرط ہاؤس سرجن شپ بھی ہے، جس کے تحت فارغین ایک سال تربیت حاصل کرتے ہیں۔ ان تعلیمی شعبوں میں ماسٹرز کی سطح کے کورس بھی موجود ہیں، جن کی میعاد عام طور سے دو سال ہوتی ہے۔

مزید دیکھیے
-----------

* بھارت میں تعلیم
* پاکستان میں تعلیم

حوالہ جات
---------
**جامعہ راشدیہ درگاہ شریف پیر جوگوٹھ** تحصیل کنگری ضلع خیر پور سندھ میں واقع ہے۔

قیام
----

اس کا قیام 1325ھ بمطابق 1907ء کو سید شاہ مردان شاہ (اول) پیر پگارا پنجم کے دور میں ہوا
اس کا شمار شمالی سندھ کی چند بڑی دینی درسگاہوں میں ہوتا ہے۔ جامعہ راشدیہ پیر جو گوٹھ اہلسنت وجماعت كی عظيم علمی روحانی درسگاہ ہے جس کی بنیادسرزمين سندھ کی جليل القدر شخصيت، شيخ الاسلام سيد محمد راشد شاہ روزہ دهنی ( روزہ والے) کی نسبت سے ہے۔ سندھ ميں سلسلہ قادریہ کی تجديد وإحياء اسی خانقاہ سے ہوئی۔

خانقاہ شريف پر موجود علوم اسلاميہ ودرس نظامی كی عظيم درسگاہ كی زير قيادت ونگرانی 200 سے زائد مدارس درس نظامی اور ايک سو سے زائد حفظ وناظرہ كے مدارس صحرائے تھر كے ريگزار سے ليكر شمالی سندھ كی زرخيز زمين پر محيط ہيں۔ اس کا الحاق تنظیم المدارس اہلسنت پاکستان سے ہے۔

بزرگ عالم دين امام اہلسنت شاہ احمد رضا خان بريلوی كے خانوادہ كے جيد عالم دين تقدس علی خان بريلوی اسی درسگاہ راشديہ سے تا دم وصال منسلک رہے اور وصال بھی وہيں فرمايا۔ مفتی اعظم محمد صاحبداد خان جمالی جيسے جيد فقيہ ومفتی بھی اسی ادارے كے نامور اساتذہ ميں رہے۔
مفتی محمد رحیم سکندری یہاں کے فاضل تھے

حوالہ جات
---------

1. ↑  تعارف جامعہ راشدیہ، صفحہ 5،مطبوعہ پیر جو گوٹھ 1986ء
2. ↑  تنظیم المداررس پاکستان
**جامع مسجد**  (چینی: 些利街清真寺) یا **شیلی اِسٹریٹ مسجد** ہانگ کانگ، چین میں واقع مسجد ہے۔ ہانگ کانگ میں یہ قدیم ترین مسجد ہے۔ نواحی گلیاں، مسجد کی گلی اور مسجد کا مقام اتصال مسجد کے نام پر ہیں۔ مفتی عبد الزمان اس مسجد کے مرکزی امام ہیں اور ماہِ رمضان میں تراویح اور نمازوں کی امامت کرتے ہیں۔

تاریخ
-----

برطانوی ہانگ کانگ حکومت کی جانب سے اِجارہ کردہ زمین کے ایک ٹکڑے پر سنہ 1890ء میں مسجد تعمیر ہوئی۔ زمین کے لے معاہدہ 23 دسمبر 1850ء کو طے پایا تھا۔ ابتدا میں مسجد کا نام **محمڈن مسجد** تھا۔ مسجد کی عمارت میں توسیع کا کام سنہ 1915ء کو ہوا جس سے مسجد مزید کشادہ ہو گئی۔ جنگ عظیم دوم کے بعد اس مسجد کا نام تبدیل کر کے **جامع مسجد** کر دیا گیا۔ یہ **لاسکار عبادت گاہ** کے طور پر بھی پکارا جاتا ہے۔ اپنی موجودہ شکل میں کھڑی مسجد کی سنہ 1915ء میں مکمل تعمیر نو بمبئی کے ایک تاجر حاجی محمد اسحاق الیاس نے کروائی تھی، اضافوں میں نماز کا ہال، منار اور داخلی راستے اور کھڑکیوں کو محرابی بنانا تھا، جو اسلامی عرب طرز کی یاد دلاتا ہے۔ عمارت پر ہلکا ہرا رنگ ہے اور مِنٹ آئس کریم کا شیڈ ہے۔

طرز تعمیر
---------

مسجد مستطیلی شکل رکھتی ہے، اس کی مرکزی جائے داخلہ محرابی ہیں اور تمام سمتوں پر عرب طرز کی محرابی کھڑکیاں ہیں۔

تحفظ
----

مئی 2010ء میں ہانگ کانگ کی حکومت نے اسے گریڈ 1 عمارت کا درجہ دیتے ہوئے کہا کہ: "بچاؤ کی ہر ممکن کوششیں کی گئیں ہیں جو واقعی میں لاجواب بات ہے۔"

مستقبل میں توسیع
----------------

مستقبل میں منصوبہ ہے کہ مسجد کے اطراف میں ایک اسلامی ثقافتی مرکز تعمیر کیا جانا ہے۔

نقل و حمل
---------

ماس ٹرانزٹ ریلوے (ایم ٹی آر) کے مرکزی اسٹیشن سے جنوب مغرب سے پیدل چل کر آنے پر مسجد تک رسائی آسانی سے ہو جاتی ہے۔

حوالہ جات
---------

1. 1 2  "Masjids / Islamic Centres in Hong Kong". islam.org.hk. اخذ شدہ بتاریخ 05 اپریل 2015.
2. ↑  Wordie، Jason (2002). *Streets: exploring Hong Kong Island*. Hong Kong University Press. صفحہ 57. ISBN 978-962-209-563-2.
3. ↑  "History of Muslim in Hong Kong". islam.org.hk. اخذ شدہ بتاریخ 05 اپریل 2015.
4. ↑  "Sheung Wan Route A - Central and Western Heritage Trail - Antiquities and Monuments Office: Muslim Mosque". amo.gov.hk. اخذ شدہ بتاریخ 05 اپریل 2015.
5. ↑  Saeed Saeed (11 July 2013). "Explore Hong Kong's muslim enclave". *The National*. اخذ شدہ بتاریخ 17 فروری 2016.
6. ↑  Dewolf، Christopher (18 اپریل، 2018). "The Jamia Mosque, an Unexpected Oasis in Central Hong Kong".  تحقق من التاريخ في: `|date=` (معاونت)
7. ↑  "Jamia Mosque | Hong Kong Tourism Board". discoverhongkong.com. اخذ شدہ بتاریخ 05 اپریل 2015.
8. ↑  "Opening Hours of Historic Buildings - Antiquities and Monuments Office – Definition of the Gradings of Historical Buildings". amo.gov.hk. اخذ شدہ بتاریخ 05 اپریل 2015.
**فومیکو ہیاشی** ((جاپانی: 林 芙美)‏؛ *ہیاشی فومیکو*؛ 31 دسمبر 1903ء یا 1904ء – 28 جون 1951ء) جاپانی ناول نگار اور شاعر تھی۔

سوانح
-----

ہیاشی کا جنم جاپان کے شہر شیمو نوسیکی میں ہوا۔ جب وہ سات برس کی تھی اس کی ماں اپنے قانونی شوہر کی دکان کے منیجر کے ساتھ بھاگ گئی۔ بعد ازاں تینوں نے کیوشو میں خانہ بدوش تاجر کے طور پر کام کیا۔ سنہ 1922ء میں ہائی اسکول سے تعلیم مکمل کرنے کے بعد، ہیاشی اپنے عاشق کے ساتھ توکیو منتقل ہو گئی۔ وہ کئی اور مردوں کے ساتھ بھی رہی۔ سنہ 1926ء میں روکوبِن تیزوکا (手塚 緑敏) نام کے مصور سے شادی کر لی۔

اس کی اکثر تخلیقات آزاد حوصلہ افزا خواتین اور مسائل سے دوچار رشتوں کے گرد گھومتی ہیں۔ ان کی تخلیقات میں سے شاہکار "ہوروکی" (放浪記،‏ 1927ء یعنی سیلانی کی ڈائری) ہے۔ اس کا آخری ناول اوکیگومو (بہتے بادل، 1951ء) تھا، جس پر میکیو ناریوس نے سنہ 1955ء میں ایک فلم بنائی تھی۔ ناریوس نے اس کی کتابوں پر مزید فلمیں بھی بنائیں اور اس کے متعلق سنہ 1962ء میں ایک سوانحی فلم، ہوروکی (خانہ بدوش کا بیاض) کی ہدایت کاری بھی کی۔

ہیاشی کا کام زیادہ تر نسوانی پسند موضوع کے لیے مشہور ہوا۔ اس نے جاپانی فوجی حکومت کی طرف سے مقبوضہ چین جانے کے لیے دورے قبول کیے، اس کی وجہ سے بعد میں اسے تنقید کا سامنا کرنا پڑا۔ سنہ 1942ء و1943ء میں وہ مصنفات کے بڑے حلقے کا حصہ بن گئی، اس نے جنوب مشرقی ایشیا کا سفر بھی کیا، لگ بھگ آدھا سال وہاں رہی بالخصوص جاوا اور سماٹرا میں۔ ان کی کچھ سرگرمیوں کو مقامی انڈونیشیائی کے ساتھ ساتھ جاپان کے پریسوں میں بھی رپورٹ کیا گیا۔

جنگ عظیم دوم کے بعد اس نے خوب شہرت کمائی، جب اس نے داون تاون (ڈاؤن ٹاؤن، 1948ء) اور اوکیگومو (بہتے بادل، 1949ء) لکھے۔ ہیاشی کی موت حد سے زیادہ کام سے دل پر تناؤ کی وجہ سے ہوئی تھی۔

حواشی
-----

1. ↑  جاپان ماخذات میں سنہ پیدائش میں اختلاف ہے۔

حوالہ جات
---------

1. 1 2  ربط :    — اخذ شدہ بتاریخ: 28 اپریل 2014 — اجازت نامہ: CC0
2. 1 2   — اخذ شدہ بتاریخ: 1 اپریل 2021
3. ↑
4. ↑
5. ↑   — اخذ شدہ بتاریخ: 10 اکتوبر 2015 — مصنف: فرانس کا قومی کتب خانہ  — اجازت نامہ: آزاد اجازت نامہ
6. ↑  Ericson, Joan E. (1997). *Be a Woman: Hayashi Fumiko and Modern Japanese Women's Literature.* Honolulu: University of Hawaii Press.
7. ↑  Horton, William Bradley. (2014). 'Tales of a Wartime Vagabond: Hayashi Fumiko and the Travels of Japanese Writers in Early Wartime Southeast Asia', in *Under Fire: Women and World War II.* Verloren Publishers.
8. ↑
شیخین کی اصطلاح کئی طرح سے استعمال کی جاتی ہے۔ یار رہے یہ اصطلاحات شرعی نہیں ہیں، عرف خاص میں علما کی اصطلاحات ہیں جو بالعموم عوام کو معلوم نہیں ہیں۔

عمومی استعمال
-------------

شیخ وقت کے امام اورپیشوائے دین کے لیے استعمال ہوتا ہے **شیخین** دوپیشواؤں کے لیے استعمال ہوتا ہے۔

صحابہ کرام
----------

مؤرخین،اہل عقائداور صحابہ کرام میں شیخین سے مراد ابوبکر صدیق اور عمرفاروق ہیں۔  
 خلفاء راشدین میں ابوبکر صدیق اور عمر فاروق کو شیخین کہتے ہیں جبکہ عثمان غنی اور علی المرتضی کو خَتنَین کہتے ہیں۔

محدثین
------

محدثین کی اصطلاح میں شیخین سے مراد امام بخاری وامام مسلم ہیں۔

فقہ
---

### احناف

اصطلاح فقہا احناف میں شیخین سے مراد امام ابو حنیفہ اور امام ابو یوسف ہیں۔ صاحبین سے مراد امام ابو یوسف اور امام محمد ہیں اور طرفین میں امام ابو حنیفہ اور امام محمد ہیں۔

### شافعیہ

فقہ شافعی میں شیخین سے مراد الرافعیعبد الكريم بن محمد الرافعی اورالنوویابو زکریا یحی بن شرف النووی ہوتے ہیں۔
متاخرین شافعیہ کے نزدیک شیخین سے مرادامام رافعی اور امام نووی ہیں
متقدمین شافعیہ کے نزدیک اس سے مراد ابو حامد احمد بن محمد اسفرائینی اورقفال عبد اللہ بن احمد مروزی ہیں۔

### مالکی

فقہ مالكی میں شیخین سے مراد القیروانی ابو محمد عبد الله بن ابو زيد القيروانی اور القابسی ابو الحسن علی القابسی ہوتے ہیں

### حنبلی

فقہ حنبلی میں شیخین سے مرادالموفق موفق الدين بن قدامہ المقدسی اورالمجد مجد الدين عبد السلام بن تيمیہ ہوتے ہیں

حوالہ جات
---------

1. ↑  موسوعہ فقہیہ ،جلد اول صفحہ 472، وزارت اوقاف کویت، اسلامک فقہ اکیڈمی انڈیا
2. ↑  بہار شریعت حصہ چہاردم،جلدسوم (3)کی اصطلاحات باعتبار حروف تہجی
3. ↑  مصطلحات الألقاب عند فقہا المذاہب الأربعہ د. عبد الحق حميش
|  |
| --- |
| **عود دان** |
| مجمع النجوم عود دان بڑی تصویر کے لیے کلک کریں |
|   |
| **عربی نام:** | **المجمرة**  |
| **انگریزی نام:** | Ara |
| **خاندان:** | جاثی |
| **آسمان میں مقام:** | آسمانِ جنوب سوم |
| **رقبہ:** | 237.057 ۔ (63 واں) |
| **فی صد رقبہ :** | آسمان کا 0.57 فی صد |
| **مطلع مستقیم:** | 17 گھنٹے 22.49 منٹ |
| **میل:** | 56 ڈگری 35.30 منٹ جنوب |
| **سیاروں والے ستارے :** |    4 |
| **چمکدار ستارے:** |    2 |
| **قریبی مجمع النجوم:** | تاج جنوبی، عقرب، مربع نجار، مثلث جنوبی، طائر الفردوس، طاووس اور دوربین |
|   |

  


**عود دان** (عربی: **المجمرة**  - انگریزی: Ara) ایک مجمع النجوم کا نام ہے۔ اس کو خاندان مجمع النجوم جاثی میں شامل کیا جاتا ہے۔

بنیادی خصوصیات
--------------

اس کا مشاہدہ آسمانِ جنوب سوم میں کیا جا سکتا ہے۔ اس مجمع النجوم کا رقبہ 237.057 مربع ڈگری ہے۔ جو کل آسمان کا 0.57 فی صد بنتا ہے۔مطلع مستقیم 17 گھنٹے 22.49 منٹ ہے۔ اور میل 56 ڈگری 35.30 منٹ جنوب ہے۔ اس مجمع النجوم میں ایسے ستاروں کی تعداد ،جن کے ایک یا زیادہ سیارے دریافت کیے جاچکے ہیں، 4 ہے۔ چمکدار اور نمایاں نظر آنے والے ستاروں کی تعداد 2 ہے۔

قریبی مجمع النجوم
-----------------

اس کے اردگرد تاج جنوبی، عقرب، مربع نجار، مثلث جنوبی، طائر الفردوس، طاووس اور دوربین واقع ہیں۔

متعلقہ مضامین
-------------

* فہرست مجمع النجوم
* خاندان مجمع النجوم
**تلنگانہ کرکٹ ایسوسی ایشن** بھارتی ریاست تلنگانہ میں کرکٹ انتظامیہ کی ایک تنظیم ہے۔ یہ ریاست تلنگانہ میں کرکٹ کھیل کی گورننگ باڈی بننا چاہتی ہے۔  اس کا صدر دفتر سوماجی گوڈا میں واقع ہے۔ 

ٹی سی اے کی بنیاد 2015ء میں ریاست آندھرا پردیش کی تقسیم اور تلنگانہ ریاست کے وجود میں آنے کے بعد رکھی گئی تھی۔ ٹی سی اے کا الزام ہے کہ حیدرآباد کرکٹ ایسوسی ایشن (ایچ سی اے) صرف حیدرآباد شہر میں کرکٹ کی ترقی پر توجہ مرکوز کرتی ہے اور دسیوں اضلاع کے شہر سے باہر کے کھلاڑیوں کو نظر انداز کرتی ہے۔ اس کی وجہ سے اضلاع میں کرکٹ پسماندہ ہے اور کھلاڑیوں کو حیدرآباد کرکٹ ٹیم میں کھیلنے کا موقع نہیں ملتا۔ 2018 میں ممبئی ہائی کورٹ نے بورڈ آف کنٹرول فار کرکٹ ان انڈیا (بی سی سی آئی) کو ٹی سی اے کی رکنیت کی درخواست پر غور کرنے کی ہدایت دی۔

حوالہ جات
---------

1. ↑  "TCA pitch..".
2. ↑  "Telangana Cricket Association". Tcricket. اخذ شدہ بتاریخ 08 اپریل 2018.
3. ↑  "Telangana Cricket Association applies for BCCI's associate membership". *timesofindia.indiatimes.com* (بزبان انگریزی). Mumbai: The Times of India. 10 May 2018. July 19, 2018 میں اصل سے آرکائیو شدہ. اخذ شدہ بتاریخ 22 اپریل 2023.
**خصائص امیر المومنین علی بن ابی طالب**، یہ کتاب صاحبِ سنن نسائی احمد بن شعیب نسائی کی تالیف ہے، اس میں انھوں نے امیر المومنین علی بن ابی طالب کے فضائل و مناقب کو جمع کیا ہے۔

سببِ تالیف
----------

امام نسائی جب مصر سے رملہ اور وہاں سے دمشق پہنچے تو دیکھا کہ وہاں کے لوگ بنو امیہ کے زیر اثر ہونے کی وجہ سے خارجی اور ناصبی اثرات سے متاثر ہیں، حضرت علی کی کھلم کھلا تنقیص کی جاتی ہے، چنانچہ ان کے فضائل میں ایک جامع کتاب لکھنے کا ارادہ کیا اور اسے جامع دمشق میں سنانا شروع کیا، لیکن لوگ برداشت نہ کر سکے اور یہی کتاب امام نسائی کی شہادت کی وجہ بنی۔ 

جیسا کہ اس کتاب کے مؤلف احمد بن شعیب نسائی خود صراحت کرتے ہیں: 

|  |  |  |
| --- | --- | --- |
| "| «میں جب دمشق پہنچا تو وہاں دیکھا کہ ایک بڑی تعداد علی بن ابی طالب سے منحرف ہے، چنانچہ میں نے یہ کتاب تالیف کی، اس امید کے ساتھ کہ اللہ ان لوگوں کو ہدایت دے گا»۔ | "|

ائمہ کی نظر میں
---------------

* ابن حجر عسقلانی اس کتاب کے بارے میں کہتے ہیں:

|  |  |  |
| --- | --- | --- |
| "| «امام نسائی نے اس کتاب میں حضرت علی کے تعلق سے خصائص و فضائل کو تحقیق و جستجو کے ساتھ لکھا ہے، چنانچہ اس تعلق سے اس میں بہت کچھ جمع کر دیا ہے، اور اکثر باتیں جید الاسناد یعنی بہترین اور صحیح سندوں کے ساتھ ہیں»۔ | "|

کتاب کی مقبولیت و اشاعت
-----------------------

اس کتاب کو مسلمانوں اہل سنت و اہل تشیع ہر ایک کے یہاں بہت شہرت و مقبولیت حاصل ہوئی اور سنہ 1303 ہجری سے 1404 ہجری تک کے سو سالہ عرصہ میں بیروت، نجف، قاہرہ، دہلی اور لاہور سے بے شمار ایڈیشن شائع ہوئے ہیں۔

ترجمہ
-----

اس کتاب کا **خصائص علی** کے عنوان سے ترجمہ شائع ہو چکا ہے۔ مترجم نوید احمد ربانی ہیں۔ تخریج و تحکیم کا کام غلام مصطفی ظہیر امن پوری نے انجام دیا ہے۔

حوالہ جات
---------

1. ↑  الذهبي، أحمد بن عثمان، سير أعلام النبلاء، ج14، ص 125
2. ↑  سیر أعلام النبلاء 11/197، بستان المحدثین/189
3. ↑  ماہنامہ دار العلوم ،اكتوبر 2014ء،اشرف عباس قاسمی
4. ↑  النسائي، أحمد بن شعيب، خصائص أمير المؤمنين علي بن أبي طالب،ص9
5. ↑  حوى، سعيد، الأساسا في السنة و فِقهُها، ج1 ،ص1678
6. ↑  خصائص علی ، آرکائیو